BG
30.6.2023 г.
Официален вестник на Европейския съюз
C 230/209
Публикуване на съобщение за одобрение на стандартно изменение в спецификацията на продукта на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията (2023/C 230/17) Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисията (1).
СЪОБЩЕНИЕ ЗА ОДОБРЕНИЕТО НА СТАНДАРТНО ИЗМЕНЕНИЕ
„Coteaux du Layon“ PDO-FR-A0826-AM03 Дата на съобщението: 31.3.2023 г. ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ 1.
Официален географски кодекс Общините в географския район и в областта в непосредствена близост са актуализирани в съответствие с официалния географски кодекс.
Това не оказва влияние върху периметъра на определения географски район.
Изменени са точки 6 и 9 от единния документ.
2.
Разстояние между растенията Минималното разстояние между растенията в реда се намалява от 1 m на 0,90 m.
Целта на това изменение е да се увеличи гъстотата на засаждане на лозите, без да се променя междуредието.
Добавена е и специална разпоредба за лозите, разположени на склонове с наклон над 10 %, за които се допуска минимално разстояние между растенията от 0,80 m.
Целта на това допълнение е да се вземе предвид особеният случай на лозите, засадени на склонове под наклон, при които се налага специфично разполагане по време на засаждането (засаждане, успоредно на склона, а не перпендикулярно на него).
Изменя се точка 5 от единния документ.
3.
Резитба Правилата за резитбата са хармонизирани на равнището на наименованията в района Anjou Saumur във Val de Loire.
Целта на това хармонизиране е да се подобрят знанията на операторите и да се опрости контролът.
Това изменение дава възможност на лозарите да се приспособят към периодите със слани, които настъпват все по-късно през годината.
Изменя се точка 5 от единния документ.
4.
Зрялост Минималното съдържание на захар в гроздето се увеличава от 221 на 238 g/l за наименованието „Coteaux du Layon“ и от 238 на 255 g/l за наименованието, последвано от името на общината на произход на гроздето.
Това увеличение е направено с цел подобряване на качеството на вината, които са вина с остатъчни захари.
За да се вземат предвид трудностите при ферментацията на мъстта, която е най-богата на захари, горната граница на действителното алкохолно съдържание в обемни проценти вече е премахната за вината, чието естествено алкохолно съдържание в обемни проценти е по-високо или равно на 18 %.
Изменя се точка 4 от единния документ.
(1) ОВ L 9, 11.1.2019 г., стр. 2.